VENDIM
Nr. 432, datë 13.7.2007

PËR KLASIFIKIMIN E FUNKSIONEVE, TRAJTIMIN ME PAGË DHE SHTESA MBI PAGË PËR PUNONJËSIT NË SHËRBIMIN INFORMATIV TË SHTETIT
(Ndryshuar me VKM nr. 605, datë 27.4.2009; nr. 627, datë 8.7.2010)
(i përditësuar)

Në mbështetje të nenit 100 të Kushtetutës, të neneve 8 e 22 të ligjit nr. 9357, datë 17.3.2005 “Për statusin e punonjësit të Shërbimit Informativ të Shtetit”, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr. 9645, datë 27.11.2006 “Për Buxhetin e Shtetit të vitit 2007”, me propozimin e Zëvendëskryeministrit, Ministrit të Brendshëm dhe Ministrit të Financave, Këshilli i Ministrave

VENDOSI:

1. Punonjësit e Shërbimit Informativ të Shtetit, sipas detyrave që kryejnë në shërbim dhe funksioneve organike që kanë, klasifikohen në 4 nivele, sipas lidhjes nr.1, që i bashkëlidhet këtij vendimi dhe është pjesë përbërëse e tij.
2. Struktura dhe nivelet e pagave, sipas niveleve të klasifikimit, për punonjësit e Shërbimit Informativ të Shtetit janë sipas lidhjes nr.2, që i bashkëlidhet këtij vendimi dhe është pjesë përbërëse e tij.
3. Paga bazë mujore për klasë, sipas çdo niveli klasifikimi, është sipas kolonës 4 të lidhjes nr.2, që i bashkëlidhet këtij vendimi. 
4. Shtesa për gradë, sipas çdo niveli klasifikimi, është sipas kolonës 6 të lidhjes nr.2, që i bashkëlidhet këtij vendimi. 
5. Punonjësve të Shërbimit Informativ të Shtetit, sipas çdo niveli klasifikimi, u jepet shtesë për vjetërsi në punë, në masën 1 për qind, mbi pagën bazë mujore për klasë, por jo më shumë se 25 për qind, sipas kolonës 5 të lidhjes nr.2, që i bashkëlidhet këtij vendimi. Për llogaritjen e kësaj shtese njihet vjetërsia e përgjithshme në punë. 
6. Të drejtën e pagës e gëzojnë edhe kursantët për periudhën, që vazhdojnë kursin e kualifikimit, pranë Institutit të Shërbimit Informativ të Shtetit. Paga e kursantit është sa paga minimale e inspektorit të Shërbimit Informativ të Shtetit.
7. Punonjësve të Shërbimit Informativ të Shtetit, që marrin pagën sipas niveleve të klasifikimit të këtij vendimi, u jepet shtesë për vështirësi vendi dhe zone, në masën deri në 60 për qind të pagës bazë mujore. 
Masa për çdo shtesë, vendi i punës, vështirësia e funksionit, si dhe kriteret për përfitimin e shtesës mbi pagë, përcaktohen me akt normativ të drejtorit të Shërbimit Informativ të Shtetit.
8. Efektet financiare, për vitin 2007, që rrjedhin nga zbatimi i këtij vendimi, të përballohen nga fondet buxhetore, të planifikuara për rritjen dhe reformën në sistemin e pagave, për këtë vit. 
9. Ngarkohet Shërbimi Informativ i Shtetit të nxjerrë aktet normative përkatëse për zbatimin e këtij vendimi.
10. Vendimet nr.56, datë 27.2.1992 “Për trajtimin me pagë dhe shtesa mbi pagë të ushtarakëve në Shërbimin Informativ Kombëtar”, të ndryshuar, dhe nr.43, datë 7.2.2002 “Për pagesën e kandidatëve, që punësohen në Shërbimin Informativ Shtetëror” të Këshillit të Ministrave, shfuqizohen.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1.7.2007.

KRYEMINISTRi
Sali Berisha

Lidhja nr.1
(Ndryshuar me VKM nr. 605, datë 27.4.2009)

KLASIFIKIMI I FUNKSIONEVE NË SHËRBIMIN INFORMATIV TË SHTETIT

Funksionet në shërbimin Informativ të Shtetit, klasifikohen në 4 nivele:

I. Punonjës mbështetës;
II. Punonjës të nivelit zbatues;
III. Punonjës të nivelit të mesëm drejtues;
IV. Punonjës të nivelit të lartë drejtues.

Niveli I: Merret me zbatimin e detyrave në këtë nivel, duke u bazuar në eksperiencën profesionale të fushës, dhe në njohuritë e specialitetit.

a) Ndihmës inspektor.							Klasa I.1 – I.4
b) Inspektor në drejtoritë e bazës.					Klasa I.5
c) Inspektor në drejtorinë e Tiranës.					Klasa I.6


Niveli II: Ka përgjegjësinë për punën konkrete, sipas drejtimeve të miratuara, bën të mundur koordinimin e mendimit dhe opsioneve të reja në një fushë të caktuar, përgatitjen e materialeve përfundimtare, të cilat duhen aprovuar nga niveli menaxhues, sipas hierarkisë administrative.

a) Inspektor në Aparatin Qendror;					Klasa II.1
Kryetar dege në drejtoritë e bazës;
Përgjegjës seksioni në Drejtorinë e Tiranës.

b) Kryetar dege në Drejtorinë e Tiranës;				Klasa II.2
Përgjegjës sektori/Grupi në Aparatin Qendror;
Zëvendësdrejtor dhe Kryetar dege në drejtoritë e bazës;
Inspektor në Aparatin Qendror.

c) Zëvendëskryetar dege në Aparatin Qendror;				Klasa II.3
Punonjës i teknologjisë së Informacionit në Aparatin Qendror;
Shef baze/turni në Aparatin Qendror;
Inspektor në Aparatin Qendror.

Niveli III: Ka përgjegjësinë e programimit të punëve, menaxhimit dhe zbatimit të tyre, për drejtimet që mbulon, në përputhje me prioritetet e Shërbimit Informativ të Shtetit, të cilat duhen miratuar dhe aprovuar nga niveli menazhues më i lartë i njësisë strukturore sipas drejtimeve përkatëse.

a) Kryetar dege në Aparatin Qendror;					Klasa III.1
b) Drejtor drejtorie në drejtoritë e bazës;				Klasa III.2
Zëvendësdrejtor drejtorie në Aparatin Qendror;
Zëvendësdrejtor dhe Kryetar dege në Drejtorinë e Tiranës;
Kryetar dege dhe pergjegjës i njësive funksionale.

Niveli IV: Ka përgjegjësi për menaxhimin e punës në Shërbimin Informativ të Shtetit, përcaktimin e strategjisë dhe hartimin e politikave të përgjithshme në fushat që mbulon njësia e tij strukturore, përdorimin me efiçencë të të gjitha burimeve financiare, njerëzore etj., me qëllim arritjen e rezultateve të përcaktuara, si dhe dhënien  e produktit përfundimtar, Drejtorit apo zv/Drejtorit të Shërbimit Informativ të Shtetit.

a) Këshilltar;								Klasa IV.1
Drejtor drejtorie në Aparatin Qendror;
Drejtor drejtorie në Drejtorinë e Tiranës;
Zëvendësdrejtor departamenti.

b) Shef kabineti								Klasa IV.2
Drejtor Departamenti.





Lidhja nr.2 
(Ndryshuar me VKM nr. 605, datë 27.4.2009; nr. 627, datë 8.7.2010)


STRUKTURA DHE NIVELET E PAGAVE SIPAS KLASIFIKIMIT TË FUNKSIONEVE, PËR PUNONJËSIT NË SHËRBIMIN INFORMATIV TË SHTETIT 

	Nivelet e 
klasifikimit 
	Klasifikimi i 
punonjësve sipas 
niveleve 
	Klasa për 
çdo nivel 
klasifikimi 
	Paga bazë 
mujore 
për klasë 
në lekë 
	Shtesa 
për 
vjetërsi 
në% 
	Shtesa 
për 
gradë 
në% 

	1 
	2 
	3 
	4 
	5 
	6 

	I
	Punonjës mbështetës 
	I.1 
	19 000 
	1% 
	2% 

	
	
	I.2 
	22 000 
	1% 
	2% 

	
	
	I.3 
	25 500 
	1% 
	3% 

	
	
	I.4 
	28 500 
	1% 
	5% 

	
	
	I.5 
	37 000 
	1% 
	6% 

	
	
	I.6 
	38 000 
	1% 
	6% 

	II 
	Punonjës të nivelit zbatues 
	II.1 
	42 000 
	1% 
	8% 

	
	
	II.2 
	45 000 
	1% 
	12% 

	
	
	II.3 
	46 500 
	1% 
	12% 

	III 
	Punonjës të nivelit të mesëm drejtues 
	III.1 
	49 500 
	1% 
	14% 

	
	
	III.2
	51 000
	1%
	16%

	IV 
	Punonjës të nivelit të lartë drejtues 
	IV.1 
	55 000 
	1% 
	20% 

	
	
	IV.2
	63 000
	1%
	20%

	Jashtë 
klasifikimit 
	Inspektor i Përgjithshëm në SHISH 
	
	124 000 
	0% 
	0% 

